Narodna skupština
20050721

U kom zakonu, u kom članu se nalazi osnov da može neko da maltretira Skupštinu i dostavlja ovakav tekst? Niko ne može da da pravni osnov. Da bi javnost shvatila šta se sve tu brlja i mrlja, brže-bolje kada je Vlada videla da smo podneli amandmane, usput nismo se pozvali na pravni osnov, nego smo dali strukturu konomske klasifikacije, nazive ovih pozicija i raspored ovih sredstava, u skladu sa metodologijom iz Zakona o budžetskom sistemu, na isti način, kao što je to prikazano u budžetu za 2005. godinu. Onda je ekspertska grupa Vlade zaključila da je pogrešila i kod A), B), V) u okviru člana 1. pa je podnela amandmane. Mislim da je ovim amandmanima Vlada pokušala da izmeni nešto, popravi, ali opet samo u skladu sa Predlogom zakona o izmenama i dopunama Zakona o budžetskom sistemu, a ne u skladu sa i u ovom trenutku važećim Zakonom o budžetskom sistemu. Mi amandmanom ispravljamo ovu očiglednu nezakonitost. Čak bih rekao - nezakonitost koju ni predlagač ne krije, nezakonitost koju ne spasava ni skupštinska većina.